google/wiki40b huggingface dataset:
Apolónov chrám (Delfy)

Apolónov chrám v Delfách je staroveký grécky chrám.
Prvý známy Apolónov chrám v Delfách bol postavený koncom 7. storočia pred Kr., v roku 548 pred Kr. vyhorel. Na jeho mieste bol v rokoch 513 – 505 pred Kr. postavený nový chrám, peripteros (stylobat 21,7 x 58,2). Ten bol zničený požiarom a zemetrasením v roku 373, obnovený bol v 4. storočí.
Delfy boli významné duchovné centrum gréckeho sveta. Veštiareň, ktorá sa tu nachádzala, priťahovala oddávna ľudí a plnila delfskú pokladnicu. Na výstavbu tunajších chrámov boli prizývaní najvýznamnejší umelci starovekého Grécka.
V súčasnosti je súčasťou lokality UNESCO, pozri článok Delfy.

Archeologické nálezisko

Po katastrofe v roku 373 zostali fragmenty sochárskej výzdoby pochované pod zemou, až v 19. storočí ich odkryl Homolle.
Vo východnom tympanóne s Apolónovou qadrigou podanou tradičným archaickým en face v strede, sú po jeho pravici tri postavy žien (múz), otočených k divákovi. V rohu je býk, napadnutý levom. Po Apolónovej ľavici sa nachádzali synovia Héfaista, pri qadrige muž z profilu, vedľa neho dvaja mládenci otočení k pútnikom, v rohu je skupina jeleňa napadnutého levom. Nachádzal sa tu tiež akroterion predstavujúci Niké. Scény bojujúcich zvierat boli starším reliktom, tu plnili len funkciu vyplnenie bočných priestorov štítu.
Západný tympanón nie je veľmi zachovaný, predstavuje scénu z gigantomachie. V strede je qadriga Zeusa, po stranách sú bohovia bojujúci s gigantmi. Zachovaný je ľavý roh štítu, zobrazujúci torzo pololežiaceho giganta bez hlavy bojujúceho s Aténou. Bohyňa je zobrazená rozkročená, otočená k naťahujúcemu sa gigantovi, plecami odvrátená od Diovej qadrigy. Námet je tu rovnaký ako na vlyse Pokladnice Syfnijčanov.
Sochárska výzdoba sa pripisuje sochárovi Antenorovi z Atén, činnému okolo 525 – 500 pred Kr., synovi hrnčiara Eumaresa. Bol to tvorca Pomníka Hermodiosa a Aristogejtona (osloboditelia Atén od Peisistratovcov), jeho jediným zachovaným signovaným dielom je kora z Atén. Na základe príbuznosti s ňou sa mu pripisuje výzdoba v Delfskom Apolónovom chráme, napriek svojmu torzovitému zachovaniu. Usporiadanie tela a stavbu postáv naznačujú bohaté drapérie šiat, kolmo lineárne padajúcich dole v hlbokých zárezoch, ktoré vytvárajú silné kontrasty medzi svetlom a tieňom. Aj keď sa postavy javia meravé, majú nebadateľný pohyb nôh. Tváre nemajú už tradičný archaický úsmev, ale dávajú tvári črty rozhodnosti a sily vôle.
Lineárna perspektíva

Lineárna perspektíva je stredové premietanie, ktoré sa snaží zachytiť realitu, tak ako ju vidí ľudské oko. Väčšinou ju používajú maliari. Medzi lineárnou a maliarskou perspektívou je jeden zásadný rozdiel, ktorý spočíva v tom že maliari sa snažia zachytiť aj farbu, pričom v lineárnej perspektíve si všímame hlavne dĺžky úsečiek, tvary telies, teda línie.

Vlastnosti perspektívy

Hlavný bod 'H' je úbežník všetkých hĺbkových priamok. Horizont 'h' je úbežnicou všetkých vodorovných rovín a zároveň obsahuje úbežník všetkých vodorovných priamok, ktoré nie sú rovnobežné so základnicou 'z' . Perspektíva si zachováva rovnobežnosť predných priamok. Ďalej perspektíva zachová deliace pomer troch navzájom rôznych bodov na predných priamkach. Dištančníkmi sú úbežník priamok ktoré zvierajú s priemetňou 'n' uhol 45 °. Perspektíva bₚ priamky b (O∉b, b||ν) je určená stopníkom Nb a úbežníkom Ub (OUb ||b,Ub ∈ ∨) Platí bₚ= Ub Nb

Konštrukcia perspektívy priamou metódou

Perspektíva je daná určujúcimi prvkami (H, h, d, & or;, H∈h).Objekt stojí na základnej rovine π väčšinou za perspektívny priemetňou & or;.Základné rovinu (vrátane pôdorysu objektu) otočíme do perspektívne priemetne & or; a zostrojíme najprv perspektívu pôdorysu objektu a potom vynesieme výšky.

Perspektíva lp hĺbkové priamky l

Priamka leží v základnej rovine. Budeme konštruovať týmto postupom:

1.l ₁ je daný otočený pôdorys hĺbkové priamky l, l & sub; π, l je kolmý & or; → l ₁ je kolmý z.

2.zostrojíme stopník N ˡ hĺbkové priamky l, l ∈π → N ˡ ≡; l ₁ ∩ z

3.Hlavní bod H je úbežník hĺbkové priamky l

4.Perspektíva hĺbkovej priamky je l ₚ ≡ N ˡ H pozri obr. 6

Perspektíva bodu C, ktorý leží na základnej rovine

Máme daný otočený pôdorys C≡C ₁. Toto je metóda dolného dištančníkmi obr. 7. Budeme konštruovať týmto postupom:

Bodom C (C∈π) preložíme dve pomocné priamky l, q. Zostrojíme ich perspektívy l ₚ, q ₚ. Ďalej pre perspektívu C ₚ bodu C platí C ₚ ≡ l ₚ ∩ q ₚ

Vynesenie výšok

K bodu 'A' , ktorý leží v základnej rovine, vynesieme výšku 'a' . Pozri obr. 8. Budeme konštruovať týmto postupom:

1.Zostrojíme perspektívu A ₚ bodu A, podľa 4.2

2.Bodom A ₚ zvolíme perspektívu pomocné priamky b, ležiace v základnej rovine, b: A∈b, b∪π

3.Na b ₚ nájdeme body N ᵇ, U, stopníky a úbežník priamky b

4. | N ᵇ B ₚ | = a je výška v skutočnej veľkosti, NB leží v perspektívnej priemetňou, N ᵇ B≡N ᵇ b ₚ

5.A'B || AN ᵇ → A ₚ N ᵇ, a'ₚ B ₚ majú spoločný úbežník U a platí teda | AA' | = | NB |

V priestore sme bodom 'B' zostrojili rovnobežku s pomocnou čiarou 'b' vo vzdialenosti 'a' . Pozri obr.8.

Konštrukcia perspektívy nepriamou metódou

Historicky najstaršou nepriamou metódou je prierezová metóda. Objekt je zadaný pomocou Mongeových projekcií a perspektíva objektu sa modeluje aj využitím prostriedkov projekcie. Daný objekt je postavený na & or;, perspektíva je daná priemetňou, okom a základnou rovinou, ktorou je pôdorysná. Priemetňou volíme podľa toho, ktorá časť objektu má byť viditeľná.
Love Parade

Love Parade je pouličný festival trance a technohudby, ktorý sa od roku 1989 do 2006 organizoval každé leto v Berlíne a v ďalších rokoch v iných nemeckých mestách. Prvá Love Parade niesla názov Friede, Freude, Eierkuchen. Navštívilo ju asi 150 návštevníkov a jej zakladateľmi boli Matthias Roeingh (alias Dr. Motte) a Maximilian Lenz (alias Westbam), ktorý sa potom zúčastňoval na všetkých Love Parade festivaloch, pravidelne 21 rokov. Dnes je Love Parade festival, ktorý dosahuje rekordné čísla v náštevnosti.

História

V roku 2004 sa Love Parade neuskutočnila. V roku 2005 usporiadatelia Love Parade odvolali, pretože mnohí sponzori krátko pred jeho začiatkom odriekli podujatiu podporu. V roku 2006 sa Love Parade opäť uskutočnila. Akcia sa po ročníkoch 2007 v Essenu a 2008 v Dortmunde v roku 2009 znova nekonala kvôli prebiehajúcim stavebným úpravam v meste Bochum, kde sa podujatie malo konať.

Tragédia v Duisburgu

24. júla 2010 sa Love Parade konala v meste Duisburg. Kvôli obmedzeným priestorom lokality, kde sa akcia konala, došlo k hromadnej panike pri ktorej zahynulo 21 osôb, 511 osôb sa zranilo z toho 40 vážne. Organizátori sa z dôvodu možnej ďalšej paniky rozhodli podujatie neprerušiť a hudba hrala ďalej. Známi DJ-ovia ako francúz David Guetta alebo Westbam, ktorý je často považovaný za otca nemeckej elektronickej hudby sa po tragédii rozhodli nevystupovať. Rainer Schaller, hlavný organizátor hudobného festivalu deň po tragickej udalosti na tlačovej konferencii oznamil, že z rešpektu k obetiam, ich rodinám a priateľom, sa festival Love Parade v budúcnosti už konať nebude.

Elektronický štýl hudby

Koncertu pre priaznivcov elektro-tanečnej hudby sa v posledných rokoch Love Parade sa pravidelne zúčastňujú známe mená ako Westbam, David Guetta, Underworld, Paul Van Dyk, Fedde Le Grand, ATB, Tiesto, Lexy & K-Paul, Dj Hell, Sven Vath, Marc Spoon, Hardy Hard, Tom Novy, Tiefschwartz, Anthony Rodher, Felix Krocher, Moonbotica, Carl Craig, Carl Cox, Digitalism, Richie Hawtin a mnoho ďalších.

Televízia

Každý rok je podujatie vysielané aj v televízii. Televízna stanica VIVA, kedysi orientovaná primárne na tanečnú hudbu pravidelne poskytovala priame prenosy z miesta dejísk v rokoch 1997 – 2008. Podujatia z roku 2007 a 2008 vysielala aj česká hudobná stanica Óčko TV. Tento rok priamy prenos a reportáže z dejiska sprostredkovala len nemecká regionálna televízia WDR. Sledovať akciu bolo možné aj cez internet cez oficiálnu webovú stránku festivalu, kde bolo možné pozerať 30 video streamov.
VHK ROBE Vsetín

História

Klub vznikol v roku 1905 a hrával v regionálnej moravskej lige. Po druhej svetovej vojne hrával v krajskej súťaži. Od sezóny 1969/1970 do sezóny 1972/1973 hrával Vsetín v 1. ČNHL. Po zostupe nasledovalo obdobie pôsobenia v 2. ČNHL a Krajských súťažiach. Návrat do 1. ČNHL zažil klub v sezóne 1991/1992. V sezóne 1993/1994 sa stal jej víťazom a postúpil tak do Extraligy. V nej získal 6 majstrovských titulov a jedno druhé miesto. V sezóne 2006/2007 klub skončil na poslednom mieste a pred novou sezónou neobdržal licenciu pre Extraligu. Nasledujúcu sezónu sa nezúčastnil seniorských súťaží, aby od sezóny 2008/2009 opäť začal hrávať v 2. hokejovej lige
Brains-sur-les-Marches

Poloha

Obec má rozlohu 7,68 km². Najvyšší bod je položený 109 m n. m. a najnižší bod 72 m n. m.

Obyvateľstvo

Počet obyvateľov obce je 229 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lincoln Tunnel

Lincoln Tunnel alebo Lincolnov tunel je tunel pod riekou Hudson spájajúci ostrov Manhattan v New Yorku s Jersey City v štáte New Jersey. 
Je tvorený tromi tunelovými rúrami, ktoré slúžia na cestnú dopravu. V každej tunelovej rúre sú dva jazdné pruhy, pričom svetlá výška každej z nich je 4,1 a šírka 6,6 metra. Dĺžka severnej rúry je 2 281 a južnej 2 440 metrov. Denne nimi prejde takmer 120 tisíc vozidiel, čo z neho robí jeden z najfrekventovanejších cestných tunelov sveta. Za prejazd sa platí mýtne 15 dolárov počas dopravnej špičky a 10,50 mimo nej.

Dejiny

Tunel bol navrhnutý Ole Singstadom. Stavba prvej (strednej) tunelovej rúry začala v marci 1934. Dňa 22. septembra 1937 bola uvedená do prevádzky. Druhá (severná) tunelová rúra bola otvorená 1. februára 1945. Tretia (južná) tunelová rúra bola otvorená 25. mája 1957.
Elektrometeor

Elektrometeor je jav, v meteorologickom zmysle, pri ktorom pozorujeme prejavy atmosférickej elektriny. Elektrometeorom je blesk, hrom, Eliášov oheň, ale tiež polárna žiara.
Adamantium

Výroba a vlastnosti

Adamantium sa pokladá za nezničiteľný kov. Jeho výroba je však extrémne náročná a veľmi drahá. Adamantium sa vyrába zmiešaním niekoľkých chemikálií: presný recept je tajomstvom vlády Spojených štátov amerických. Po zmiešaní je možné tvarovať kov maximálne 8 minút, pokiaľ teplota zmesi ostáva okolo 815 stupňov Celzia. Potom stuhne a jeho extrémne stabilná molekulárna štruktúra zachováva jeho tvar aj potom čo sa znova zahreje nad teplotu tavenia. Adamantium bolo vyrobené v rámci výskumu štítu Kapitána Ameriky (ten je ale zložený z iného materiálu). Adamantium vydrží aj priamy zásah jadrovou zbraňou, existujú ale silnejšie prostriedky schopné ho poškodiť. Adamantium je feromagnetické – rozhodne silne reaguje na magnetizmus.

Typy adamantia

Okrem „pravého“ adamantia sa vyskytujú aj nepravé varianty, vytvorené napríklad chybou pri výrobe. Nepravé adamantium môže byť stále veľmi odolné (odolnejšie než titanová oceľ), ale nemá odolnosť a nezničiteľnosť pravého adamantia. Nepravé adamantium bolo vymyslené hlavne preto, aby autori vysvetlili zničenie alebo poškodenie predmetov z adamantia v niektorých komiksoch.
Abergement-lès-Thésy

Poloha

Obec má rozlohu 4,63 km². Najvyšší bod je položený 732 m n. m. a najnižší bod 619 m n. m.

Obyvateľstvo

Počet obyvateľov obce je 63 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peáž ciest

Peáž ciest (peážny úsek) je obvyklý termín pre situáciu, keď dve alebo viac ciest (cestných ťahov, číslovaných cestných trás) je v nejakom úseku vedených po rovnakej trase (fyzickej ceste). V takom prípade je jedna cesta považovaná za zdrojovú (kmeňovú) a ďalšie za peážne (hosťujúce).
Príkladom peážneho úseku je rýchlostná cesta R1 medzi Žiarom nad Hronom a Budčou, ktorý je zároveň súčasťou rýchlostných ciest R2 a R3 a medzinárodných európskych ciest E58 a E571.

Peáže iných dopravných trás a ciest

Podobným spôsobom môžu navzájom peážovať alebo peážovať po ceste tiež cyklistické trasy alebo značené turistické trasy, ich čísla sa však nepoužívajú k evidencii komunikácií ako stavieb.
Quartier Saint-Germain-des-Prés

Quartier Saint-Germain-des-Prés (štvrť Svätého Hermana v Lúkach) je 24. štvrť v Paríži, ktorá je súčasťou 6. obvodu. 
Má rozlohu 28,2 ha a ohraničujú ju ulice Rue de Seine na východe, Rue du Four na juhu, Rue des Saints-Pères na západe a rieka Seina na severe.
Štvrť bola pomenovaná podľa opátstva Saint-Germain-des-Prés.

Dejiny

Opátstvo benediktínov s chrámem v roku 558 vysvätil parížsky biskup Germain. Stavebný komplex bol drevený a okolo roku 1000 bol nahradený kamennými stavbami. Kostol bol prestavaný v románskom slohu na trojloďovú baziliku s hranolovou západnou vežou. Chrám sv. Petra slúžil až do 12. storočia ako farský. Okolo roku 1180 prevzal funkciu farského kostola novo vysvätený kostol sv. Sulpicia.
Opátstvo bolo zásadne prestavané v románskom slohu a ďalej upravované v 13. - 14. storočí. Počas revolúcie po roku 1789 boli stavby zbúrané a kostol využívaný ako pracháreň. Zo stredovekých stavieb sa dochoval kostol, časť krížovej chodby a bývalý opátsky palác, prestavaný v 19. storočí.
Okolo kláštora vznikla malá osada už v ranom stredoveku. Dlho však stála mimo parížskych hradieb. 
Štvrť bola obľúbeným miestom stretávania intelektuálov už od polovice 17. storočia. Býval tu aj matematik a filozof René Descartes, ktorého ostatky sú od roku 1819 uložené v miestnom kostole v kaplnke sv. Benedikta a v stene ho označuje čierna mramorová doska epitafu.

V kaviarni Café Landelle sa schádzali encyklopedisti Denis, Diderot,  a neskorší reolucionári Marat, Danton a Guillotin. Vznikali tu prvé tlačiarne, antikvariáty a prvé kaviarne, Café Procope existuje dodnes.
Od roku 1921 sa okolo nakladateľstva Le Divan a rovnomennej literárnej revue, ktorú viedol Henri Martneau, schádzali literáti a výtvarníci. Ďalšia skupina pribudla po druhej svetovej vojne.

Celá štvrť preslávila ako parížske centrum intelektuálneho a kultúrneho života. V miestnych kaviarňach, baroch a nočných kluboch sa schádzali filozofi, spisovatelia, básnici a hudobníci, čo vo svojej knihe zaznamenal jeden z účastníkov - Boris Vian. K ďalším známym menám patria Jean-Paul Sartre a Simone de Beauvoir, Jean-Luc Godard, François Truffaut, Juliette Gréco alebo Jacques Prévert. Aj keď tento charakter štvrť pomaly stratila, stále existujú kaviarne Les Deux Magots alebo Café de Flore a pivnica U Lippa, ktoré patril k najobľúbenejším u umelcov.
Cesta II. triedy 517 (Slovensko)

Trenčiansky kraj

II/517 sa začína v Považskej Bystrici na križovatke s II/507 a cez Považskú Bystricu ďalej pokračuje križovatkami s III/1983, I/61, III/1984 a III/1985. Ďalej II/517 pokračuje križovatkou s III/1986 do obce Prečín, kde sa križuje s III/1987. II/517 následne pokračuje križovatkami s III/1988 a III/1989 do Domaniže, kde sa križuje s III/1947 a do Malých Ledníc, kde sa križuje s III/1990. II/517 následne prechádza do Žilinského kraja.

Žilinský kraj

V Žilinskom kraji prechádza II/517 iba cez okres Žilina. Najskôr sa križuje s III/2098 a III/2097 a končí v Rajci na križovatke s I/64.
Gonneville-en-Auge

Poloha

Obec má rozlohu 4,32 km². Najvyšší bod je položený 30 m n. m. a najnižší bod 3 m n. m.

Obyvateľstvo

Počet obyvateľov obce je 419 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá Európy v ľadovom hokeji 1912

Priebeh

Zápasy ME 1912 sa odohrali na prírodnom ľade tréningového ihriska futbalistov SK Slavia na Letnej. Na úvod sa v piatok 2. februára predstavili domáce Čechy proti Rakúsku, ktoré bolo tiež v Prahe prakticky doma, keďže ho reprezentoval tým DEHG Praha. Obhajcovia titulu Česi zvíťazili suverénne 5:0. Keďže nasledujúci deň Nemci vyhrali s Rakúskom "len" 4:1, v záverečnom rozhodujúcom stretnutí v nedeľu 4. februára stačila domácim Čechom k obhajobe titulu aj remíza. V tomto stretnutí však nastali problémy s prírodným ľadom, spôsobené nočným odmäkom. Na mnohých miestach boli jamky s vodou. Česi viedli v druhom polčase 2:1. Nemci vyrovnali, pre posunutú bránu však gól nebol uznaný. Nemci na znak protestu odišli z ľadu. Usporiadatelia im napokon gól dodatočne uznali. Zápas, aj keď dohraný nebol, sa považoval za ukončený. Vďaka lepšiemu skóre sa majstrami Európy stali Česi. Nemci podali proti výsledku protest, ktorý im kongres IIHF v Bruseli v marci 1912 uznal a nariadil opakovaný zápas. Ten sa mal odohrať v budúcej sezóne, ale nikdy sa neodohral. Ďalší kongres IIHF výsledky ME v Prahe anuloval. A to nielen z dôvodu neuskutočnenia opakovaného stretnutia Čechy – Nemecko, ale údajne aj kvôli neoprávnenému štartu Rakúska, ktoré v čase ME nebolo ešte členom IIHF. Stalo sa ním až na spomínanom kongrese v Bruseli.
Vztlak

Použitie

Hydrostatický (aerostatický) vztlak umožňuje plavbu lode (rozdiel medzi vztlakovou silou a gravitačnou silou pôsobiaci na teleso popisuje plávanie) a lietanie. Lietadlá ľahšie ako vzduch (tzv. aerostaty), napr. balón, vzducholoď. Ryby (a ponorky) sú schopné pomocou vztlaku riadiť svoj pohyb pod vodou.
Hydrostatická vztlaková sila má dôležitú rolu pri odvodení Archimedovho zákona.

Dynamický vztlak

Dynamický vztlak vzniká vzájomným dynamickým pôsobením pri pohybe telesa v tekutine (plyne) v dôsledku odporu, ktorý kladie prostredie (tekutina – plyn resp. kvapalina) proti pohybu telesa.
Pri pohybe telesa (v typickom prípade krídla) sa na základe 3. Newtonovho zákona k sile, ktorou teleso pri pohybe pôsobí na okolitý vzduch, vytvára reakčná sila, ktorou okolitý vzduch pôsobí na teleso.

Využitie

Kvôli aerodynamickému vztlaku môžu lietať lietadlá ťažšie ako vzduch.
Guenrouet

Poloha

Obec má rozlohu 69,9 km². Najvyšší bod je položený 73 m n. m. a najnižší bod 0 m n. m.

Obyvateľstvo

Počet obyvateľov obce je 2 900 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štrbinovky (pásomnice)

Príklad vývinového cyklu

Vývinový cyklus jedného zo známejších druhov štrbinovky širokej (Diphyllobothrium latum): Z vajíčka sa vo vode liahne koracídium, je to vlastne onkosféra v obrvenom obale. Koracídium sa dostáva ako potrava do tela cyklopa, kde sa mení na procerkoid, pripomínajúci stavbou tela Monogenea. Keď je cyklop ulovený rybou, mení sa procerkoid obyčajne v svalstve na plerocerkoid, ktorý už má náznak hlavičky i nepravého článkovania. Po konzumácii rybožravým predátorom (môže to byť vták alebo cicavec, vrátane človeka) pásomnica v jeho čreve dospieva.
Rozšíreným parazitom je škáravec vtáčí (Ligula intestinalis). V štádiu procerkoida žije v dafniách, plerocerkoid v rybách, kde takmer dospieva (začína už tvoriť proglotidy), pohlavnú dospelosť však dosahuje až v čreve rybožravých vtákov.
Jablkovica

Jablkovica je destilát, vyrába sa destiláciou (spravidla dvojstupňovou) z jablkového kvasu/zápary. Zápara sa získa alkoholovým kvasením (bez prístupu vzduchu) z pomletých jabĺk a pôsobením rôznych druhov kvasiniek, predovšetkým rôznych šľachtených kmeňových druhov Saccharomyces cerevisiae. Najjemnejší jablkový destilát za získava z jablčnej šťavy – pridávanie cukru za účelom zvýšenia výťažku etanolu je pre výrobu pravých ovocných destilátov neprípustné. Najznámejším jablkovým destilátom je nesporne francúzsky Calvados (nápoj), ale už existujú aj domáce, rovnako kvalitné výrobky. Výsledná chuť je podmienená dĺžkou a spôsobom zrenia.
Monflanquin (obec)

Poloha

Obec má rozlohu 62,21 km². Najvyšší bod je položený 207 m n. m. a najnižší bod 64 m n. m.

Obyvateľstvo

Počet obyvateľov obce je 2 359 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gye

Poloha

Obec má rozlohu 6,51 km². Najvyšší bod je položený 252 m n. m. a najnižší bod 214 m n. m.

Obyvateľstvo

Počet obyvateľov obce je 198 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Činka (hmlovina)

Všeobecné informácie

Hmlovina Činka je od Zeme vzdialená približne 1 250 svetelných rokov.  Táto zaujímavá planetárna hmlovina skutočne svojím tvarom vo väčších ďalekohľadoch pripomína činku. Vďaka svojej jasnosti 7,4 magnitúdy a priemeru približne 8 oblúkových minút je ľahko pozorovateľná pomocou ďalekohľadu (binokuláru). Je tiež veľmi vďačným objektom amatérskych pozorovaní. Dá sa však ľahko vidieť aj v ďalekohľadoch s objektívom 5 cm alebo triédroch asi 3° od hviezdy gama Sagittae.  Je to pravdepodobne prstencová hmlovina videná zboku. Je to tiež jedna z najjasnejších planetárnych hmlovín. Jej jasnosť, 7,6 mag. je iba o 0,1 magnitúd menšia ako jasnosť bližšej a väčšej hmloviny Helix (Slimák). Centrálna hviezda tejto hmloviny je modrastý trpaslík s teplotou asi 85 000 °C, ktorý svojím žiarením spôsobuje svietenie okolitého plynu. Má spektrálny typ O7 a jasnosť 13,4 mag. Podľa najnovších výskumov je to pravdepodobne dvojhviezda, ktorá sa však nedá rozlíšiť. Uhlový priemer hmloviny je 8,0´ krát 5,7´, skutočný odhadujeme na dva a pol svetelného roka. Odhaduje sa, že je stará asi 3 000 až 4 000 rokov. Je to tiež obľúbený objekt pre astrofotografov.
Białystok

Obyvateľstvo

Mesto má rozlohu 102 km² a žije tu 295-tisíc obyvateľov, v metropolitnej oblasti 370-tisíc.
V Białystoku žijú hlavne Poliaci (97 % obyvateľstva). Okrem nich tu žijú aj Bielorusi (2,5 %) a ďalší ako Rusi, Litovskí Tatári, Ukrajinci a Rómovia. Pred druhou svetovou vojnou žila v meste veľká židovská komunita. V roku 1931 žilo v meste 40000 Židov.
V roku 2006 žilo v meste 294830 obyvateľov, z toho mužov: 138 208 a žien: 156 622. V roku 1921 malo mesto 76792 obyvateľov, z toho mužov: 35 384 a žien: 41 408.

Poloha

Białystok je najväčšie mesto na severovýchode Poľska. Nachádza sa 188 km severovýchodne od Varšavy a 54 km od hraníc s Bieloruskom. Je významnou železničnou križovatkou.
Geomorfologicky leží v oblasti Volynsko-podolskej vrchoviny. Mestom preteká rieka Biała. Mesto a jeho okolie je tvorené výplavovou plošinou (sandr), ktorá sa nachádzala v období štvrtohôr v predpolí kontinentálneho ľadovca. Dnes je oblasť do značnej miery pokrytá lesmi. Tie tvoria asi 17% rozlohy administratívnej oblasti mesta.
Priemerná teplota v januári dosahuje -5 až -7°С. Priemerný úhrn zrážok sa pohybuje okolo 550 mm za rok.
Oreľ

Oreľ (rus. Орель), je jazero v Chabarovskom kraji v Rusku. Má rozlohu 314 km². Dosahuje maximálnu hĺbku 3,8 m.
Leží na ľavom brehu Amuru neďaleko jeho ústia. Je s ním spojené prietokom. Do jazera ústia rieky Džali, Bekči a ďalšie.
Ladislav Zívr

Tvorba

Začiatky Zívrovej tvorby sa nesú v znamení vplyvu Otta Guttfreunda, ktorého civilizmom a následným kubizmom bol výrazne ovplyvnený. V 30. rokoch sa priblížil surrealistom, vytváral všemožné snové vízie, jeho symbolika obsahovala aj obrazy halucinácií a podobne. Zaoberal sa aj asamblážami. Sám vytvoril takzvanú techniku muláže, čo bola kombinácia rôznych prírodných materiálov a sadry.
Počas nemeckej okupácie nadväzoval na civilizmus zo začiatku svojej tvorby, pokračoval v ňom aj po vojne. Jeho tvorba zo 60. rokov sa navyše vyznačuje organickými tvarmi, vegetabilnými motívmi a symbolickým podtextom.
Aisakos

Aisakos (starogr. Αίσακος – Aisakos, lat. Aesacus) je v gréckej mytológii syn trójskeho kráľa Priama a jeho prvej manželky Arisby. Iné antické pramene však uvádzajú, že jeho matkou bola nymfa Alexirhoé.
Aisakos bol veštec rovnako ako jeho starý otec Merops, od ktorého sa vešteckému umeniu naučil. Aisakos predpovedal, že sa Priamov ešte nenarodený syn Paris stane príčinou zániku Tróje. Jeho predpoveď dokonca vyústila k požiadavke, aby bol Paris bez meškania po narodení usmrtený. To sa ale nestalo a veštba sa po rokoch naplnila.
Aisakos sa jedného dňa zamiloval do nymfy Hesperie (iná verzia hovorí o Asterope, dcére riečneho boha Kebréna). Keď ju raz prekvapil na úbočí hory Ídy vo chvíli ako si sušila vlasy na slnku, dala sa pred ním na útek. V behu však nešťastne stúpila na jedovatého hada, ktorý ju uhryzol a po chvíli zomrela. Zúfalý Aisakos sa preto vrhol z vysokého útesu do mora. Bohovia sa nad ním však zľutovali a premenili ho na vodného vtáka potápku. Dodnes sa ale so svojou záchranou nezmieril, lebo od tých čias sa neustále opakovane vrhá do vody, potápa sa do hlbín, ale znovu vypláva na hladinu.